Els majorals governaven la festa | Ajuntament d'Alcanar\nInici Ajuntament Comunicació i premsa Notícies Els majorals governaven la festa\nL’any de la primera celebració de la Festa de Sant Antoni a Alcanar és desconegut. No obstant això, es conserva un document escrit que avala l’existència d’aquesta festivitat almenys des del 1873. Es tracta d’una llibreta de notes d’aquest mateix any, escrita per Andrés Queralt Sancho, capellà del poble, que fa referència a una celebració que organitzava “como siempre la Cofradía del Santo”, segons cita textualment aquest manuscrit.\nUna de les figures més importants de la celebració de Sant Antoni era el majoral. Antigament, només n’hi havia un i era qui s’encarregava d’organitzar i pagar la festa. Els seus familiars i amics l’ajudaven en els preparatius: elaboraven els tradicionals rotllets i pastissets i el berenar per als balladors, i també s’encarregaven d’organitzar els sortejos. Cada any es canviava de majoral, però sempre era un veí vinculat a la celebració.\nAmb el temps, haver d’assumir aquestes quantioses despeses es va convertir en un problema per a l’economia d’aquestes famílies. Per això, va arribar un moment en què van decidir formar un grup de quatre o cinc veïns per a organitzar els actes i sufragar els costos conjuntament. Així, cada cinc anys s’anaven renovant, de manera que cadascun d’ells era majoral un any diferent. No obstant això, la festivitat era cada vegada més participativa i el seu pressupost anava creixent. Això feia que, per a qualsevol família canareva, fos gairebé impossible d’assumir.\nPer aquesta raó, la figura del majoral va acabar per desaparèixer i, com a conseqüència, la celebració va anar perdent pistonada, fins al punt que hi va haver un any en què només hi van ballar tretze parelles i dos anys més en què no hi va ballar ningú. Quan semblava que la festa estava condemnada a caure en l’oblit, els membres de l’antic Casal Canareu s’hi van posar al capdavant i en van prendre el relleu. Aquells jóvens van ser els encarregats de recollir el testimoni i recuperar la festa tal com avui la coneixem. Durant dos anys van assumir les despeses per a, en acabat, passar-la a mans de la Comissió de Sant Antoni.\nIsidre Balada és un dels membres que formaven part del Casal Canareu i fa anys que presideix aquesta comissió. Ell, juntament amb José Reverter (Pepe), José Cervera (Pepito) i el ja desaparegut Antoni Folgueres (Toni), han representat l’antiga figura dels majorals. Des de fa molts d’anys treballen per mantenir ben viva la flama i l’essència d’aquesta festa, que el 2017 fou inscrita al Catàleg del Patrimoni Festiu de Catalunya.\nText basat en el projecte de recerca etnològica de la Comissió de Sant Antoni.\nFoto horitzontal: cedida per Yolanda Molina\nFoto vertical: cedida per J. Antonio Sancho Sales


Enric Riu explica a Andorra la seva recerca sobre Wagner i el nazisme - FÒRUM.ad\nEnric Riu explica a Andorra la seva recerca sobre Wagner i el nazisme\nEl 20/05/13 21:57\nEl docent, musicòleg i col·laborador de RàdioSeu Enric Riu oferirà aquesta setmana una nova conferència sobre ‘Wagner, Hitler i el partit nazi’. En aquesta ocasió serà a Andorra, concretament al Centre Cultural La Llacuna d’Andorra la Vella.\nWagner (1813-1883) va ser un personatge polifacètic: compositor de 13 òperes i redactor dels corresponents llibrets, escriptor d’assajos de contingut estètic-filosòfic, revolucionari amic de Bakunin i simpatitzant amb les idees de Proudhon. Mig segle després de la seva mort, però, va ser adoptat com a icona musical pel nazisme. La xerrada explicarà l’ús que Hitler va fer de la música d’un dels emblemes culturals d’Alemanya.\nEnric Riu és llicenciat (Magíster Artium) en Composició per la Universitat de Viena, DEA en Musicologia per la Universitat de Barcelona i doctorand per la UAB. Com a conferenciant és sovint convidat per parlar, especialment, sobre el període d’entre guerres i la música durant el nazisme.\nCom a compositor, la seva producció abasta des de la música solista fins a gran orquestra passant per la cambra, el cant, la música coral i l’escènica. Ha col·laborat amb articles en publicacions com Música d’ara, Acàcia, Transversal, Tritonus, Le Monde Diplomatique i Mundoclasico.com. Cada dilluns, presenta i dirigeix el programa de música clàssica El galliner a RàdioSeu.\nNotícia Anterior: El Govern eixamplarà la carretera a la sortida de Soldeu i hi posarà una rotonda\nSegüent Notícia: Un veí de la Seu, detingut pel robatori a un bingo de Salou


Avui comença el Passatge Insòlit | Diari de Santa Coloma\nEl Passatge Insòlit és un festival únic al país\nAvui divendres s'inicia el Festival especialitzat en les Arts del Firaire de la nostra ciutat: El Passatge Insòlit.\nEnguany es celebra el desè aniversari de l'original projecte, els dies 23, 24 i 25 d’octubre als Jardins de la Torre Balldovina. Tres dies d'espectacles amb artefactes, curiositats, atraccions que funcionen amb energia humana, petits shows inspirats en barraques de fira i molts jocs per gaudir en família. Els fenòmens inexplicables, els xarlatans i els endevins, evoquen un espai aturat en el temps i en el qual res és el que sembla. Un entorn màgic per sommiar i il·lusionar-nos amb aquesta plataforma de les arts del firaire.\nEn motiu de l'aniversari del projecte i de la companyia Avalot, avui s'inaugura també l'exposició "30 anys d'Avalot" al Museu de la Torre Balldovina, una exposició que es podrà visitar durant els tres dies de festival, i després fins el gener, a on podrem veure d'aprop els objectes, atrezzos... que ha fet servir la companyia per als seus espectacles durant aquests 30 anys.\nEls espectacles tenen passis continus a excepció de l'espectacle central Rudo (5€) que es pot gaudir un cop cada dia (Divendres 23 a les 21:00 | Dissabte 24 a les 19:45 | Diumenge 25 a les 19:30). A continuació us informem del programa del Passatge Insòlit 2015 perquè pugueu disfrutar d'un Passatge Insòlit adaptat a la vostra mida:\nEls cavallers de Bombardo han aconseguit un canó que molt possiblement va ser usat a la batalla de Waterloo l'any 1815. El canó resulta ser prou gran per disparar una persona, però, podrà fer-ho dins de la carpa? (l'Home bala)\nl'Avalot (Catalunya) Dia de pesca


FEGP - 22.05.2019 Joves d'Empresa celebra el seu 10è aniversari\n22.05.2019 Joves d'Empresa celebra el seu 10è aniversari\nJoves d’Empresa, el col·lectiu júnior de la FEGP, organitza un sopar a peu dret, dijous 6 de juny, al restaurant La Cucanya, a Vilanova i la Geltrú, per celebrar els primers 10 anys de recorregut.\nEn aquest acte Joves d’Empresa presentarà el seu nou logotip i estrenarà un espai web i també comptarà amb intervencions de màxim interès.\nL’esdeveniment compta amb el patrocini de Banc Sabadell i XTA, i amb la col•laboració dels sponsors gourmet Cellers Planas Albareda, Gin MG, Mas Bertran, Pinord, Vallformosa i Vilarnau; la llista encara està oberta a les empreses que s’hi vulguin sumar.\nL’acte és obert a tothom. L’import del tiquet és de 30€ (més IVA), amb prèvia confirmació d’assistència a l’enllaç.\nEl col·lectiu, que va néixer sota el paraigua de l’ADEG i ara de la mà de la Federació Empresarial del Gran Penedès, aplega prop de tres-cents directius i directives menors de 40 anys amb els objectius principals de compartir experiències i fer contactes.


El PP d'Alcoi "lamenta" que el govern municipal "es negue a baixar l'IBI als comerços d'Alcoi" | ARA Multimèdia\nQuique Ruiz subratlla que tant la creació de la nova taxa com la negativa del PSOE a oferir beneficis fiscals als comerços són un “gran obstacle” per a l'aprovació del pressupost de 2021.\nDesprés que el govern municipal i Podem presentaren les noves ordenances fiscals per a 2021, el Partit Popular mostra el seu desacord amb algunes d'aquestes. D'una banda, els de Quique Ruiz rebutgen la creació de la nova taxa de clavegueram. D'altra banda, lamenten que el govern municipal del PSOE "es negue a baixar l'IBI als comerços d'Alcoi".\nEls conservadors asseguren que açó suposa un “gran obstacle” per a l'aprovació del pressupost de 2021. Ací podeu llegir el comunicat complet del PP d'Alcoi:\nEl PP d'Alcoi rebutja la creació de la nova taxa de clavegueram\nQuique Ruiz lamenta que el PSOE es negue a baixar l'IBI als comerços d'Alcoi\nEl Partit Popular d'Alcoi rebutja la creació de la taxa de clavegueram que ha anunciat el Govern local, del PSOE, secundat per Podemos. El principal partit en l'oposició lamenta, a més, que el PSOE es negue a rebaixar l'Impost de Béns immobles als comerços de la ciutat durant 2021, tal com plantejava el Partit Popular. El portaveu del PP, Quique Ruiz, lamenta que l'equip d'Antonio Francés “cree nous impostos en plena crisi i no faça costat al comerç amb mesures directes i contundents”.\nEl regidor del PP té clar que “no és moment de gravar més als ciutadans i a les empreses”. “En lloc de generar un territori competitiu, el PSOE promou l'empobriment de la ciutat”, sosté l'edil. Segons explica, el Govern pretén amb la nova taxa tapar el forat que la seua gestió està deixant a l'Ajuntament. Al seu judici, la creació de nous impostos “és la conseqüència de tindre un Govern que dissenya la política fiscal de la mà de Podemos”.\nEl portaveu del PP també retrau que el PSOE es negue a rebaixar l'Impost de Béns immobles als comerços de la ciutat. En la seua proposta de modificació de les ordenances fiscals per a 2021, presentada a l'agost, el PP defensava declarar de “especial interés” el comerç minorista i oferir una bonificació del 50% en l'Impost de Béns immobles. Per als comerços del Centre, la bonificació s'elevava al 90%. La mesura perseguia una doble fi: reactivar l'economia i potenciar el Centre històric de la ciutat.\n“La declaració d'especial interés tenia caràcter extraordinari per a 2021 amb l'objectiu de fer costat als comerciants”, subratlla Ruiz. El Govern, no obstant això, s'ha negat de pla al·ludint complicacions per a definir el tipus d'establiments que es podria beneficiar de la rebaixa així com el minvament d'ingressos que representaria per a les arques municipals.\n“Lamentem que una mesura adoptada en ajuntaments com Madrid o Logronyo no puga aplicar-se a Alcoi”, explica Ruiz. El portaveu del PP subratlla que tant la creació de la nova taxa com la negativa del PSOE a oferir beneficis fiscals als comerços són un “gran obstacle” per a l'aprovació del pressupost de 2021.\nEl PP considera que el govern ha sigut "temerari" en el projecte del pont de Serelles


L'endemà de la mort de Pere Casaldàliga es fan les primeres cerimònies en el seu record: al Brasil, on vivia; a Balsareny, on va néixer, i també a Vic\n09/08/2020 - 10.17 Actualitzat 09/08/2020 - 22.24\nDel Brasil a Catalunya, aquest diumenge s'inicien les cerimònies de record pel bisbe emèrit de Sao Félix do Araguaia, el català Pere Casaldàliga, mort aquest dissabte als 92 anys.\nLes seves despulles es vetllen a la capella que els claretians tenen al Centre Universitari de Batatais, la ciutat on ha mort i on estava ingressat per problemes respiratoris. Casaldàliga descansa en un taüt modest, sobre una estrada de fusta, als peus de l'altar de la capella dels claretians.\nFeligresos acomiaden les despulles de Pere Casaldàliga (EFE/CELIO MESSIAS)\nEn la cerimònia íntima, les restes mortals del religiós han estat acompanyades de forma sòbria i austera per alguns dels seus germans claretians i uns pocs feligresos a la primera de les tres vetlles que es faran.\nDetall simbòlic que retrata la vida humil de Casaldàliga (EFE/CELIO MESSIAS)\nLa vetlla de Batatais d'aquest dissabte i es traslladarà a partir de dilluns a la regió de Mato Grosso, on Casaldàliga va exercir tasques pastorals, a les localitats de Ribeirao Cascalheira i a Sao Félix de Araguaia, on era el Bisbe emèrit i on serà enterrat dimecres 12 d'agost al matí.\nImatge de la capella ardent a Batatais, al Brasil (EFE/CELIO MESSIAS)\nLa capella ardent que s'ha habilitat en aquest mateix centre ha obert a la una del migdia, hora catalana. Allà s'hi ha oficiat una missa d'exèquies que s'ha pogut seguir en directe per internet.\nSerà enterrat a Sao Félix do Araguaia\nDilluns, Casaldàliga serà traslladat a Sao Félix do Araguaia, on vivia, d'on era bisbe emèrit i on serà enterrat. Durant el trasllat, de 1.400 quilòmetres, es farà parada al Santuari dels Màrtirs, on també se li retrà un homenatge.\nPere Casaldàliga és una de les figures més importants de la Teologia de l'Alliberament i va dedicar la seva vida a defensar els pobles indígenes i a combatre la violència rural al Brasil.\nDos expresidents brasilers, Lula da Silva i Dilma Rousseff, han lamentat la seva mort i han assenyalat que el llegat i les ensenyances de Casaldàliga romandran entre els brasilers.\n Lula (@LulaOficial) August 8, 2020\nBalsareny, tres dies de dol\nA Catalunya, la població on va néixer, Balsareny, al Bages, ha decretat tres dies de dol.\nLa seva família, que viu al poble, ha expressat la seva tristesa per la mort del bisbe. Quan sigui enterrat a Sao Félix do Araguaia, també celebraran una cerimònia de comiat a Balsareny.\nAquest diumenge, veïns i veïnes de la població faran una trobada a la seva casa natal.\n#CASALDÀLIGA | Demà (9/08), a les 20h, les veïnes i els veïns de Balsareny, en una iniciativa espontània, es trobaran davant de Cal Lleter, Pl. Ricard Viñas 10, casa natal del bisbe Pere, en una mostra d'estima i apropament vers ell i la seva família.\nGràcies de tot cor. pic.twitter.com/uHxV65PZQL\n Casaldàliga-Causas (@Casaldaliga_) August 8, 2020\nLa comunitat claretiana i l'Associació Araguaia també el recordaran amb un altre funeral a Barcelona.\nReligió Pere Casaldàiga\nPere Casaldàliga vist pel compositor Carles Cases


De determinats grups, com l'A, només hi ha sang per a un dia\nRedacció 09/01/2017 - 09.04 Actualitzat 09/01/2017 - 20.26\nLes reserves de sang estan sota mínims. De determinats grups, com l'A-, només hi ha sang per a un dia. De fet, aquest grup és un dels més rars, però és que del grup O, el grup universal que pot donar sang a tothom, del negatiu només hi ha reserves per a tres dies. Això ho veiem al web de la Generalitat www.donarsang.gencat.cat, on es pot consultar, en temps real, les reserves de sang que hi ha.\nÉs per això que, des dels bancs de sang, es fan crides a la població perquè en doni. I, per facilitar-ho, entre aquest divendres, dia 13, i el vinent, dia 20, els grans hospitals faran una marató de donants de sang.\nA més dels recintes hospitalaris, tant divendres 13 com dissabte 14 es podrà donar sang a l'Ajuntament de Barcelona i al Palau de la Generalitat que, per primera vegada, obriran les portes per aquest motiu. El dia 13 també es podrà fer aquest gest solidari als ajuntaments de Tarragona, Lleida i Girona.\nQui ho vulgui, pot reservar hora per fer la donació al web maratodonants.cat. En total, s'espera aconseguir 8.000 donacions que permetin remuntar les reserves de sang després del període de Nadal.


I el teu web, li agrada a Google? - Xoot\nMultimèdia, Xoo Studio 27 juny, 2016 27 juny, 2016\nI el teu web, li agrada a Google?\nJa està! Per fi pots donar per acabada la teva pàgina web. Ara ja solament queda esperar a que els clients arribin a ella i comprin el teu producte. Peeerò passen els dies, setmanes, fins i tot mesos i aquí no entra ningú. Abans que et comencis a tirar dels pèls, anem a l’arrel del problema. El SEO.\nPot ser que el teu producte estigui bé. Sigui boníssim. El millor. Però això no servirà de res si ningú s’assabenta que existeix. Per això està el SEO. Pensa que hi ha més d’1.000 milió (sí, milions) de pàgines web a internet i segurament moltes d’elles parlin del mateix que la teva o vagin a per el mateix client. Llavors, com sobresortir entre tota aquesta massa de pàgines web?\nFàcil, agradant-li a Google. Pots imaginar a Google com un àrbitre que decideix quin web és interessant i quin no. Però, com agradar-li a Google? Aquí és on el SEO entra en joc.\nPer entendre ben què és i com funciona el SEO cal saber que existeixen dos tipus de SEO: El SEO On Page i el SEO Off Page.\nQuan parlem de SEO On Page ens referim a la sèrie de tècniques i millores que pots fer-li a la teva pàgina web per millorar el teu posicionament en cercadors. El SEO Off Page, per contra, és el conjunt de factors externs a la pàgina web.\nUna vegada sabut això, és important tenir present que tant un com l’altre són determinants perquè Google decideixi si la nostra pàgina web és interessant o no per als nostres potencials clients.\nEn futurs posts entrarem més en detall sobre quines tècniques integren cadascun dels tipus de SEO i quines són més efectives, però resumint:\n• Títols i descripcions de pàgina descriptius i interessants tant per al teu destinatari com per a Google.\n• Ús adequat de les etiquetes HTML.\n• Ús de negretes, cursives, subratllats, etc.\n• Ús responsable d’etiquetes en les imatges.\n• Utilització d’enllaços, tant interns (cap a la nostra pàgina web) com a externs\n• Contingut (molt important, més encara en 2016)\n• Bàsicament, l’obtenció d’enllaços (Link Building) cap a la nostra pàgina web (ja vinguin d’altres pàgines web, de fòrums o comentaris en blogs, articles de convidats, xarxes socials, etc.).\nDins d’aquests grups potser puguem fer subdivisions en altres grups més concrets, però a manera de cop d’ull general amb això en tenim suficient.\nAra bé, cal tenir clar que totes aquestes tècniques, ben utilitzades ens poden convertir en la nineta dels ulls de Google però donant-los un ús incorrecte o fraudulent ens poden portar al “limbo” dels cercadors, és a dir, a desaparèixer.\nAnys enrere, el cercador de Google no era tan avançat com ara a l’hora de detectar pràctiques poc ètiques i això era aprofitat per alguns (molts) programadors web. Això va fer reaccionar a les ments de Google i posar-se a treballar en mètodes més intel·ligents i efectius per neutralitzar desviacions.\nAny rere any Google ha anat renovant els seus bots i els seus algorismes, fent-se molt més eficaç, fins a arribar fins on estem ara, que és molt més difícil saltar-se les comprovacions de Google.\nSi utilitzem aquestes tècniques conscientment buscant aprofitar-nos d’elles, estem fent Black Hat. Cal tenir clar que són tècniques desaprovades per Google, i per tant penalitzades. Només programadors i especialistes en SEO amb molta perícia i hores de navegació a les seves esquenes poden burlar els estrictes controls de Google. Així que cal anar amb compte.\nExemples de Black Hat?\nAl SEO On Page:\n• Keywords o paraules clau que no tenen res a veure amb el que oferim a la nostra pàgina web.\n• Ús malintencionat de les etiquetes HTML.\n• Amagar paraules clau a la pàgina.\n• Ús abusiu de paraules clau, etc.\nAl SEO Off Page:\n• Enllaços artificials (ja siguin comprats, intercanviats, de blogs satèl·lit, etc.).\n• Visites falses per fer creure a Google que nostra web és molt freqüentada.\n• Crear perfils socials falsos que apuntin a la nostra pàgina web, etc.\nLa llista pot ser molt més llarga. Si voleu conèixer una mica més les diferències entre el SEO “bò” i el SEO “dolent”, subscriviu-vos al blog i estigueu atents a propers posts.\nEn anteriors post explicàvem, a manera resum, que el SEO es divideix...\nPrevious articleEl vídeo té molt power\nNext articleTipografia per a la web


Cantem Àfrica | Escola Joan Maragall\nEl Cantem Àfrica ens ve a veure!\nEl passat dimarts 14 de novembre la Touty, el Sam i l’Iba ens van venir a veure a l’escola. Amb ells vam repassar les cançons que ja sabíem del Cantem Àfrica i vam aprendre alguna nova.\nEns van ensenyar els instruments de percussió que utilitzen i… Llegeix més»\nMúsica, Portada, Promoció 2010-2019A, Promoció 2010-2019B 5è, Cantem Àfrica, Música, percussió africana, taller 0\nTaller de música, dansa i percussió africana per CS\nAquest dilluns passat ens van visitar la Touty, cantant, animadora i dansaire; l’Iba, percussionista, i en Sam, que toca la kora, l’arpa africana.\nEl taller ens va apropar a les tradicions més profundes de l’Àfrica. Les quals vam conèixer a través de tambors que parlen, de danses que invoquen la pluja, de cançons que bressolen els infants i d’alguna que altra història.\nAl llarg del taller van sortir diferents cançons del repertori Cantem Àfrica.\nAntics alumnes, Exalumnes, Música 5è, 6è, cançons, Cantem Àfrica, Música, percussió 0


La XIV Edició del Campionat d’Espanya de Volteig, que s’ha celebrat en el CECYL (Segòvia), ha estat molt positiu pels interessos dels genets i amazones catalans, que han sumat en aquest campionat un total de quatre medalles, amb un balanç de dues medalles d’Or i dos Bronzes.\nPer equips, l’equip de Volteig de la Federació Catalana, s’ha proclamat campió d’Espanya de la categoria Promoció Pas/Pas, després d’obtenir una puntuació final de 5.792 punts, seguits del Club de Volteo Star I de Madrid, que va obtenir la segona posició amb un total de 5.379 punts, completant el podi l’equip del Club de Volteo Star II de Madrid amb un resultat de 5.006 punts.\nLa segona medalla d’Or va arribar gràcies a la participació d’Àlex Fuentes, que va conquerir l’Or a la categoria Nivell I Galop. Fuentes, va obtenir l’Or amb un total de 6.762 punts, seguit d’Alejandro Sánchez (5.731) i de Joaquim Morel (5.596).\nEn quant a les medalles de Bronze, aquestes van arribar a les categories de Promoció 3 Galop/Pas i en Individual Femení Sènior Promoció 3 Galop/Pas. A la primera categoria, el Bronze va recaure en la parella formada per Lidia Pla i Nora Pozo, amb un total de 5.457 punts, mentre que a la segona categoria, l’amazona, Laura López obtenia el Bronze amb un total de 5.762 punts.


L’adequació del castell de Jorba al seu entorn, finalista dels premis FAD - Regió7\nL’adequació del castell de Jorba al seu entorn, finalista dels premis FAD\nEl projecte realitzat competeix amb altres tres propostes en l’àmbit d’arquitectura i interiorisme\nUna imatge de la intervenció realitzada al recinte de l’antic castell | AJUNTAMENT DE JORBA\nLes obres d’adequació paisatgística del recinte emmurallat i la capella del castell de Jorba és un dels quatre projectes finalistes dels prestigiosos premis FAD Ciutat i Paisatge 2021, dins de l’apartat d’arquitectura i interiorisme, que concedeix l’associació ArquinFAD del Foment de les Arts i del Disseny. Creats el 1958, els premis FAD són els guardons més longeus d’Europa en l’àmbit de l’arquitectura i l’interiorisme i un dels més prestigiosos.\nEl jurat del premi n’ha destacat «l’acurada interpretació de les restes arqueològiques, posades en valor amb una intervenció mínima, continguda i precisa. Uns elements merament utilitaris i funcionals, un mur de pedra necessari per consolidar el pla mirador i una coberta lleugera que protegeix les restes arqueològiques d’una antiga capella adquireixen altres significats en suggerir posicions de referència d’elements del passat, reforçant així la capacitat evocativa del projecte, que estableix una relació sensible amb la història del conjunt a petita escala i un diàleg suggestiu amb la gran escala del paisatge llunyà».\nJorba competirà amb els itineraris del Banco del Piñeiro, a Ribeira (la Corunya); la posada en valor del conjunt de l’illa de la Pietat, a la ciutat de Vic, i la remodelació de la Plaza de Armas del Ferrol (la Corunya).\nEl castell de Jorba, bé cultural d’interès nacional, està situat al turó del Puig de la Guàrdia i està documentat per primera vegada l’any 1960. Les obres han permès la recuperació de guixos decorats que haurien format part del revestiment, i artesanats d’alguna sala noble d’època moderna. Algunes decoracions contenen símbols que coincideixen amb l’escut actual de Jorba.


POLÍTICA - 27/01/2019 10:58 / Redacció\nURGENT: Andrea Levy marxa de Catalunya\nLa diputada PePera al Parlament de Catalunya,Andrea Levy, ha decidit fer les maletes i anar-se'n cap a Madrid. L'ambient independentista i de llibertat que es respira a Catalunya han fet que renunciés a presentar-se a l'alcaldia de Barcelona i preferís fer camí cap a Madrid, on serà la número 2 de la formació espanyolista a l'alcaldia de la capital de l'Estado español.\nVicesecretària d'Estudis i Programes del Partit Popular, Andrea Levy\nDesprés d'haver passat tota la seva vida a Catalunya, Andrea Levy ha decidit canviar d'aires i marxar cap a Madrid per ser la número 2 de la llista PePera a l'ajuntament de la capital de l'Estado. La decisió de Levy no és gens estrany si és té en compte que ha tingut enganxades amb tots els sectors de la societat catalana. Tal com vàrem (VEURE AQUÍ) va criticar als ramaders catalans amb unes declaracions fora de lloc mentre s'atrevia a insultar a l'ANC dient-los que estaven fent "un apartheid" (VEURE AQUÍ).\nEl seu pas per la política catalana ha estat marcat per un tarannà agressiu que li va fer perdre els papers en més d'una ocasió, com quan va titllar de "racista" al President Torra (VEURE AQUÍ); o quan va exigir a Marlaska que apliqués el 155 contra els Mossos i els CDR (VEURE AQUÍ). En els darrers mesos ja s'havia deixat veure en diversos actes del PP madrileny així que la seva decisió ja es veia a venir des de feia temps.\nParaules clau: ANREA LEVY MARXA CATALUNYA PP


Una bonica paraula japonesa, ‘Tsundoku’, descriu el fet de deixar quelcom a mitges o sense acabar de fer. M’encanta aquesta paraula.\nActualitzada 24/12/2020 a les 09:39\nDurant molt de temps vaig creure que no s’havia de deixar res a mitges. M’acabava tot el que hi havia al plat, tingués gana o no. Acabava tots els llibres que havia encetat, m’estiguessin agradant o no o fossin un plagi d’un altre llibre.\nTambé em passava amb l’esport. Arribava al cim sí o sí, fes mal temps o estigués cansat, o feia les piscines que m’havia proposat ignorant que em feia mal l’espatlla. El problema és que acabava els àpats amb mal de panxa –tinc una hèrnia–, cada cop llegia menys llibres per no haver de llegir un llibre dolent i cada cop anava menys a la muntanya o a la piscina. Però ja fa molts anys quelcom va canviar. Després de treballar amb molts clients veient que havien fet moltes coses sense sentit a la seva vida i després de comprovar que un cop perduda la parella, diagnosticada una malaltia o tot passant una profunda crisi, haurien volgut tornar el temps enrere per fer alguns canvis, vaig prendre consciència que calia viure una vida amb sentit.\nI així faig des de ja fa molts anys. A diari, sempre que he de prendre una decisió em faig una pregunta: quin sentit té? Tot i fer-me aquesta pregunta sovint hi ha dos moments a l’any que me la faig sistemàticament: pel meu aniversari i per cap d’any.\nQuan llegeixis aquest article estaré immers en aquest procés, en el procés d’analitzar quin sentit té el que estic fent. És més important del que sembla. Viure una vida amb sentit et permet tenir unes prioritats i si tens unes prioritats podràs prendre millors decisions.\nHem de revisar el sentit del que fem i les nostres prioritats periòdicament. La vida canvia, ens movem en diferents escenaris i, sense adonar-nos-en, el que tenia sentit per a nosaltres deixa de tenir-ne. No tenim les mateixes prioritats sols o en parella, amb nens o sense, amb nens petits o grans, amb salut o sense, amb feina o sense. De vegades, aquell projecte pel qual tant havíem treballat deixa de tenir sentit, de vegades per la nostra edat, de vegades pels nostres interessos i de vegades per canvis al context. I quan passa això he pogut observar una reticència en moltes persones, fins i tot en els meus clients, a adaptar-se a aquestes necessitats.\nQuan vàrem venir a viure al Pirineu vàrem traspassar un centre de psicologia que teníem. Teníem tot l’edifici. En una planta la part d’adults, en una altra planta la zona de nens. Teníem sales de reunions i de formació, un espai de cafeteria i office i fins i tot una sala amb futons per fer relaxació. I en plena eclosió del centre van canviar les nostres prioritats i vàrem marxar a viure al Pirineu. El que havíem construït era molt bonic, però teníem unes altres prioritats marcades per la salut. Mai he considerat que deixés un projecte a mitges, però sí que ho van considerar algunes persones properes. Afortunadament per a mi i la meva família sabem gestionar molt bé la pressió externa, la por al que diran i les expectatives pròpies i alienes.\nPotser ara, quan queden pocs dies per començar un any nou, cal revisar el sentit de les coses que fem i fixar noves prioritats per adaptar-nos a les nostres necessitats o a les necessitats de l’entorn. Això sí, no oblidis que ja que et poses a donar sentit a la teva vida el millor és que tingui sentit per a tu. Per cert, una cosa més. Que deixis una cosa a mitges no és un fracàs, que hagis d’adaptar el teu projecte als canvis de context degut a la Covid no és un error, que decideixis canviar el rumb de la teva vida per estar més d’acord amb les teves necessitats no és una rendició... Tsundoku, amic meu...


Avui 2 de maig de 2020, encara estem confinats per el covid19 , en Pep Nogué s'ha empescat una gran idea: #macarronsdeconfinament, es tracta d'una proposta culinaria per a tohom. una proposta simple però ben pensada, fer macarrons amb els...\nLa Salsa pesto és originària d'Itàlia, és una salsa com la que fem a Catalunya, "la Picada" per acompanñar plats. És una versió mes barata que la que es fa amb pinyons ... però igual de saborosa. És una salsa fàcil i ràpida ... amb aquesta salsa...\nAvui és 19 de Març i això vol dir que és Sant Josep! I per Sant Josep, la tradició mana menjar crema catalana o de Sant Josep. Bé, la tradició o el fet que a les cases de pagès quan arribava la primavera les gallines començaven a pondré més ous i...


La crescuda de l´Ebre i el transvasament del PHN - Levante-EMV\nLa crescuda de l´Ebre i el transvasament del PHN\nCom cada vegada que hi ha una crescuda de l´Ebre, apareixen veus que reclamen el transvasament no només com un dret inalienable del les conques del sud-est, sinó com una forma de prevenció front a les inundacions. Té això algun sentit? Hauríem evitat les destrosses amb el transvasament? La resposta és un «NO» majúscul. Veiem per què.\nEn primer lloc, la canonada del transvasament de l´Ebre tenia una capacitat projectada de 50 m3/s. La crescuda de l´Ebre ha provocat que el riu arribe a cabals de 2400 m3/s. És a dir: amb el transvasament a màxim rendiment, sense pèrdues ni obstruccions, podríem desviar com a molt el 2,08% de l´aigua. Per molta aigua que porte l´Ebre, només podrem aprofitar una mínima quantitat.\nEn segon lloc, i més important encara, la presa d´aigua estava prevista a Tortosa, però fins i tot considerant les altres alternatives (Flix i Xerta), res no hauria canviat. De què ens val detraure aigua quasi a la desembocadura si el problema el tenim a Zaragoza? De què li val a un aragonès que centenars de quilòmetres abaix hi haja un canal que porte aigua a València, si la seua crescuda es deu a pluges i desgel de molt més amunt? És un absurd descomunal. El transvasament no s´hauria notat ni un poquet.\nEn tercer lloc, on emmagatzemem l´aigua? La volem mesclar amb l´aigua de qualitat del Xúquer? I si la crescuda ocorre en un moment on tenim poca capacitat de retenció als embassaments? El transvasament no és només una conducció d´aigua i prou: és un sistema molt complex on la capacitat de transferència de recursos hídrics no depèn d´un sol factor.\nEn quart lloc, cal dir que una crescuda no és un esdeveniment roín per se, i menys encara al cas de l´Ebre. D´estes avingudes d´aigua a la primavera, carregades de nutrients, depèn gran part de la fauna marina associada als ecosistemes del Delta, però també més enllà: el llagostí de Vinaròs seria una gambeta insípida sense estos aportaments del riu. L´aigua no es perd al mar, perquè l´aigua del riu és també el mar. Sense un no tenim l´altre.\nLa qüestió, en definitiva, no és el recurs, sinó la capacitat que tenim de gestionar eixe recurs. Tant s´hi val que l´Ebre aboque al mar tota l´aigua que consumeix València en 16 hores si no podem conduir-la i utilitzar-la. És com dir: «El terratrèmol d´Albacete generà la mateixa energia que consumeix Madrid en un any». I? No podem fer res! Doncs amb les crescudes dels rius, igual: sobrepassen la nostra capacitat d´aprofitar el recurs. Ni amb la millor tecnologia disponible seríem capaços d´apropiar-nos del 10% del cabal de l´Ebre durant un episodi com el d´estos dies. I la resta de dies, a l´Ebre no li sobra aigua; això vos ho pot dir qualsevol persona que conega el riu. I per cert, potser (potser) els valencians podríem començar a fer alguna cosa respecte a açò i deixar de preocupar-nos per riuades i cabals, perquè utilitzem 160 litres d´aigua per dia i habitant, el major consum de tota Espanya. Mirem a casa nostra abans de reclamar solucions sense trellat Sénia enllà.


Pregó municipal de divendres, 19 de febrer del 2021 - El pregó - Ràdio Les Borges 107.1 FM\nPregó municipal de divendres, 19 de febrer del 2021\nNecrològica: ha mort Fina Verdú Cortés, vídua de Jaume Giné Giné, veïna del carrer Joan Maragall, 52, a l'edat de 82 anys. L'enterrament tindrà lloc avui, a les 17 hores, sortint del tanatori de l'avinguda Jaume I.\nL'Ajuntament i pagesos de Bovera, juntament amb els sindicats ASAJA i JARC, comuniquen que diumenge, de les 16.20 a les 18 hores, hi haurà un tall de carretera a la C-12, a Flix, a la gasolinera de l'Àrea de Guissona, per reclamar les ajudes del temporal Filomena.\nS'ha perdut per la partida de la Font Vella i cementiri un gosset petit de color marró amb una taca blanca al pit, de raça bòxer/presa canari. Qui l'hagi trobat, que truqui a l'Ajuntament (973142850).\nEls Amics del Terrall comuniquen que avui, de 17 a 20 hores, a la seu de l'entitat, es pagaran les butlletes de la loteria amb el número 40987 amb el retorn del seu valor.\nDemà, a les 18 hores, al Pavelló de l'Oli, 'El gran llibre màgic. Una aventura musical'. Entrada: 2 euros. Pots fer la teva reserva i pagar l'entrada en aquest enllaç.\nEs recorda als veïns que totes les persones amb Covid positiu i contactes, tot i que la PCR surti negativa, s'han de quedar al seu domicili fins a rebre l'alta des del centre sanitari. Recordem que saltar-se el confinament pot suposar sancions. Siguem responsables.\nÒmnium Cultural informa que demà dissabte, de les 09.30 a les 13.30 hores, a la plaça de l'U d'octubre, hi haurà recollida de signatures a favor de l'amnistia dels presos i exiliats polítics.


MERCAT MEDIEVAL DE VIC6-10 de desembre – Calendari de l'Ermità dels Pirineus\nUn any més torna el Mercat Medieval de Vic, un esdeveniment que permet rememorar el passat medieval de la capital d’Osona. Del 6 al 10 de desembre els carrers del centre històric de la ciutat recrearan aquella època amb parades amb tot tipus de productes, zocos àrabs, la recreació d’oficis artesanals, representacions de música, dansa i teatre, i nombroses activitats pensades pels més petits.\nLa nova edició d’aquest emblemàtic mercat comptarà novament amb la recreació d’un Campament Medieval, que s’instal·larà a Prats d’en Galliner (davant del teatre l’Atlàntida). Aquest any destaquen la recreació d’una batalla entre pagans i cristians, una competició de tir a l’arc i un casament a la manera de l’època entre una doncella vikinga i un noble europeu.\nPel què fa a l’oferta cultural, destaca la representació de l‘Assalt de l’Altarriba que reviu una història basada en uns fets històrics que van passar a Vic al segle XV, una combinació d’amor i traïció. Hi participaran més de 40 actors i s’escenificarà a partir d’un recorregut per espais emblemàtics de la ciutat\nAl Mercat Medieval de Vic també es podran trobar nombrosos llocs per menjar i tavernes, i alguns restaurants de la ciutat preparen menús especials durant aquests dies. A més, el Gremi d’Hostaleria d’Osona organitza un Sopar medieval, a partir dels plats que han tingut més acceptació durant les 8 edicions anteriors d’aquest esdeveniment.\nPrograma detallat d’activitats Mercat Medieval de Vic 2017\nNOU–Versió per al mòbil del programa d’activitats del Mercat 2017 i altres informacions\nPrevious La dita de desembre\nNext Història de la Ratafia dels Raiers


Aula Sant Feliu: Acte de cloenda dels PQPI-PTT Sant Feliu de Llobregat del curs 2012-2013\nActe de cloenda dels PQPI-PTT Sant Feliu de Llobregat del curs 2012-2013\nEl saló del Àustries del Palau Falguera va acollir el passat 28 de juny, l’ acte de cloenda del PQPI-PTT Sant Feliu de Llobregat, que pretén ser un reconeixement a tots els estaments implicats en el Programa\nL'acte que va estar presidit per l'alcalde de Sant Feliu de Llobregat, Jordi San José, va comptar amb la\npresència de la regidora del Departament de Promoció Econòmica, Ma. Cinta Daudé i Jaume Hill, coordinador dels PQPI-PTT de Catalunya. Tots tres van destacar en les seves intervencions la col·laboració entre les diferents administracions i es va agrair la feina feta pels professors, empreses col·laboradores i alumnes.\nDurant la cloenda es van planificar dues taules d'intervencions, per una banda, representants del sector empresarial que col·labora amb el programa. Així, van comptar amb la presència de l'Enric Cerdán, responsable de producció de l'empresa FOIMA,SA - empresa col·laboradora en pràctiques- i David Fraga , director de l'hotel NH Constança, entitat col·laboradora en formació i pràctiques a l'especialitat auxiliar d'establiments hotelers. Els quals van explicar la seva experiència acollint a joves en pràctiques.\nI per un altra, representants dels alumnes que han participat en aquesta edició (Marc Joan- auxiliar de fabricació mecànica i Adrià Dominguez-auxiliar d'establiments hotelers), que van explicar la seva experiència i què els ha aportat el programa de cara al futur. En finalitzar l'acte es van lliurar els diplomes a les empreses i alumnes participants.\nDurant la sessió, es va presentar un audiovisual, on es reflectien totes les actuacions que s'han portat a terme al llarg del curs, així com els resultats obtinguts.\nEn aquesta edició han participat 30 joves (24 nois i 6 noies), i han col·laborat 17 empreses que han acollit als joves durant el període de formació en centres de treball (pràctiques en empreses)Cal dir que 25 joves (83%) continuaran el seu itinerari formatiu durant el curs 2013-2014, (15 en un cicle formatiu de grau mitjà i 10 en el mòdul C, per a l'obtenció del graduat en ESO).\nPel que fa a la inserció laboraI, un 5% han estat contractats per l'empresa on han fet les pràctiques.\nPer acabar, només cal desitjar molta sort a tots els/les joves que han format part de la promoció PQPI 2012-2013 i en el camí, que ara comencen. FINS AVIAT!!!!!!\nPublicat per Encarna Peralvarez a 5:40\nUn gran dia: la cloenda del JPO\nNova convocatòria Acredita't\nActe de cloenda dels PQPI-PTT Sant Feliu de Llobre...


4-3-3: "AIRES DE FIESTA": A NOSALTRES NO ENS HAN CONVIDAT\n"AIRES DE FIESTA": A NOSALTRES NO ENS HAN CONVIDAT\nJohn Paulson: se'l coneix com el guru dels actius tòxics. El 2010 va guanyar uns 3.700 milions d'euros.\nGeorge Soros: es va fer famós el 1992 com a la persona que va posar en fallida el Banc d'Anglaterra. Especulador de naixement.\nWarren Buffet: multimilionari. Un dels principals propietaris institucionals de l'agència de qualificació de riscos Moody's. Per uns és un inversor, per a altres, un especulador. Actualment encapçala la proposta per a què Obama augmenti els impostos als més rics del seu país.\nAgències de qualificació de riscos: Standar&Poor's, Fitch i Moody's.\nLiquidadors: cadascú de vosaltres pot posar els noms que cregui convenient. Tots coneixem quins són els miserables que tenen les ordres d'acabar amb nosaltres, amb la nostra democràcia i amb els nostres drets socials, lingüístics i polítics.\nBenvinguts a la festa. La pagam nosaltres però no hi estam convidats.\nEscrit per xisco a les 21:43\nEtiquetes de comentaris: Democràcia, Economia, Humor, Política\npenyabogarde 3 d’octubre de 2011 a les 0:24\nhem dedicat una part del nostre post del 2/10/2011 a la teva persona i a la lluita contra les mesures xungues de les administracions, dels governs i de tots els titelles del capital.\nSALUT I REVOLTA (però, seriosament, i sense perdre el bon humor).\nxisco 3 d’octubre de 2011 a les 0:38\nSalut i bon humor. Gràcies companys. He vist el nou post de la Penya. El Borgardisme acabarà triomfant. No hi ha retallades socials que puguin acabar amb ell. Una abraçada des de l'altra part del país.\nRicard Sampere 3 d’octubre de 2011 a les 14:55\nTota aquesta gent que anomenes al post... fan més por (o igual) que quan es publica una foto d'aquelles en que apareix una reunió eclessiàstica dalt nivell (de bisbes cap amunt)... :)\npenyabogarde 3 d’octubre de 2011 a les 20:24\nquanta mala gent purul·la en aquest article...el món està en mans de delinquents i paguem tots.\na la bogarde hem augmentat la solidaritat amb unes imatges espectaculars de la resistència mallorquina.\nxisco 3 d’octubre de 2011 a les 21:01\nGràcies Ricard i Bogardians. No ens sentim sols gràcies a vosaltres!!!!!!


Les primeres 46 persones afectades pel PAC a TV3 ja han deixat la feina | Sindicat de Periodistes de Catalunya\nEn total, dels companys afectats pel criteri de l'edat, 9 han demanat seguir treballant i ser substituïts per voluntaris, 8 d'endarrerir la data dels seu acomiadament i 13 han volgut avançar la seva sortida. No tots els companys de més de 61 anys sortiran avui, 20 estan acabant les seves vacances o acabant alguns projectes i aniran plegant les properes setmanes i mesos.\nDes del Comitè d'empresa els volem saludar a tots i desitjar-los el millor en la nova etapa que ara emprenen, i recordar a tothom que:\nL'acomiadament dels 205 companys debilitarà la plantilla de TVC. Marxen els que han fet créixer aquesta casa des de l'inici i que ens han ensenyat als que hem arribat després, tant des del punt de vista professional com laboral. La direcció actual, triada per dirigir el desmantellament d'un model, pretén amb aquests acomiadaments extirpar els valors que teníem com a col•lectiu, no només ens voldrà desmuntar el conveni i prioritzar els criteris econòmics per davant de la qualitat, sinó que voldrà laminar la capacitat d'organitzar-nos com a treballadors i com a professionals.\nLa feina que tindrem a partir d'ara serà la de lluitar per seguir ser com som, i si pot ser millors. Ara haurem de batallar perquè els nostres llocs de treball i la nostra feina segueixin sent dignes i de qualitat i perquè TV3 sigui la televisió que necessita el nostre país. Aquest objectiu ens pot il•lusionar suficientment per poder veure el futur com un camí d'esforç i de construcció que podrem fer plegats. Per fer aquest camí, és important no menystenir que hem acabat el procés del PAC més forts que no el vam començar.\nEl curs ha començat amb una nova demostració del paper cabdal de TV3 per a la societat catalana, arran de l'11 de setembre, que ara es vol reconèixer per part del President del Consell de Govern, però que no ho semblava quan aquest defensava els informes de PWC que pretenien laminar la capacitat productiva i ignoraven el caràcter públic de TV3.\nAquests objectius però, encara es mantenen en el projecte de Contracte programa presentat per la CCMA al Govern, i que pot ser aprovat a final de mes o poc més tard. El Comitè es reunirà amb el Consell per esmenar-lo i per impedir que es consagrin uns plantejaments que s'allunyen del Mandat marc aprovat pel Parlament i dels objectius de la Llei de la CCMA.\nI ben aviat es reprendrà la negociació del Conveni col•lectiu, interrompuda unilateralment per la direcció, on caldrà materialitzar les propostes de transparència, d'equitat i de topall salarial, a més del manteniment i recuperació dels sous. Un conveni que té com a data límit de negociació el 31 de gener, quan a causa de la reforma laboral, perdrà la seva vigència.\nUn cop més, entre tots ho podem aconseguir!”\nSant Joan Despí, 13 de setembre de 2013


El tarragoní: Torna a Tarragona La Sardana de l’Any\n[Un dos i seguit, 10-5-13]\nPer fi, després d’una llarga cadena d’eliminatòries que ens ha anat acompanyant durant gairebé tots els programes d’Un dos i seguit des del passat mes d'octubre, aquest dissabte arriba la gran final de La Sardana de l’Any. A més, enguany, amb el retorn a Tarragona, ciutat on ja s’havia celebrat una gala durant la primera època del concurs, concretament el 24 d’abril del 1976, al vell Teatre Metropol. Ara, ho farà al nou Teatre Tarragona, amb més capacitat però que ja s’ha quedat petit per a un acte que ja fa dies que va penjar el cartell d’entrades exhaurides.\nAl certamen de La Sardana de l’Any sempre l’ha acompanyat la polèmica, a vegades per l’aire de show que en ocasions ha tingut, però sobretot perquè el conjunt de les sardanes que arriben a la final mai complauen a tothom. Un fet lògic, ja que es tracta d’un concurs popular, és a dir, que hi pot participar tothom qui ho vulgui amb els seus vots i ja sabem que els gustos de les majories no acostuma a agermanar-se gaire amb els dels entesos. Per això, precisament, es va crear un premi paral·lel, el de la Crítica, determinat, fins l’any passat, pels periodistes i divulgadors especialitzats, amb la intenció de premiar les peces de major qualitat musical. Enguany, s’ha optat per que aquest premi el decideixi un jurat diguem-ne tècnic, de músics, però sense canviar-li el nom de la Crítica.\nAmb el pas dels anys, aquestes polèmiques han seguit i, de fet, s’han agreujat, ja que per les raons que sigui, ara és més difícil trobar a les finals autors de cert nivell que abans, poc o molt, sempre hi era present. Aquesta vegada, a més, s’ha pogut detectar certa incomoditat per part d’entitats locals, en sentir que els organitzadors, la Federació Sardanista de Catalunya, les han tingut poc en compte. La part positiva, és que la proposta segueix funcionant i que la final que podrem veure al Tarragona presenta, a més les sardanes finalistes, l’estrena d’un espectacle que, com a mínim, crida l’atenció, combinant un esbart, una cobla i les cançons de Quico el Cèlio, el Noi i el Mut de Ferreries. Només per això, ja valdria la pena ser-hi.\nPublicat per Angel López Lluís a 8:47


El Tortosa-Ebre acaba amb la imbatibilitat del Sant Pere | Futfem.cat\nEl conjunt de Joan Pont perd el liderat en caure davant les tortosines\nLa setena victòria no va ser possible. La bona ratxa del Sant Pere es va trencar dissabte amb la derrota de les de Joan Pont davant un Tortosa-Ebre que segueix creixent. Després d'ocupar el liderat des de la jornada 2, l'equip gironí no va poder encadenar la setena victòria de la temporada i va cedir (1-4) contra el conjunt de Ximo Paredes. Tot i avançar-se molt aviat gràcies a la diana de Sílvia Masferrer, l'equip de les Terres de l'Ebre va empatar abans de marxar al descans mitjançant Anna Lizarraga. Ja en la segona meitat, Laia Ballesté i Judit Borràs, amb un doblet, van donar el triomf a les tortosines després de dues derrotes consecutives.\nAmb un punt d'avantatge sobre el Sant Pere es situa la Penya Blanc-Blava, que no va fallar en el seu compromís davant el Pardinyes (5-1) al Nou Camp de La Roca. Comandades per una encertadíssima Cristina González, les de Rubén Álvarez no van trobar en l'equip lleidatà un obstacle per sumar la sisena victòria del curs.\nEl Pallejà, per la seva banda, va aprofitar el mal moment de la Guineueta per imposar-se (2-5) a Nou Barris. Malgrat veure's superades al descans pels gols de Paula Fernández i Marta López, dos encerts de Maria Hernández just a la represa van tornar a ficar l'equip d'Álvaro Rodríguez en el partit. La reacció, però, no duraria gaire, ja que un penal transformat per Marta Garcia va tornar a posar per davant les visitants, abans que Ana Andrino i Adriana Ruiz certifiquessin una victòria que permet situar el Pallejà en la quarta posició després de l'ensopegada del Sabadell.\nJudith Góngora va liderar la golejada de l'Atlètic Prat, que va fer pagar al Santpedor els plats trencats de la derrota de la setmana passada amb un contundent 8-0. Maria Farreras va obrir la llauna amb un doblet i Góngora va anotar un pòquer de gols en un bon partit de les de David Amelibia davant un Santpedor que segueix enfonsat en la classificació.\nDestacable, també, és la bona dinàmica que segueix arrossegant el Parroquial Santa Eugènia. Després d'imposar-se en les dues darreres jornades a Sant Quirze de Besora i Atlètic Prat, les de Jordi Campalans van superar el Llerona (4-2) per fer-se amb la tercera victòria de la temporada.\nSant Gabriel i Fontsanta-Fatjó van tornar al camí de la victòria. Les adrianenques ho van fer per la mínima davant el Sant Quirze de Besora (2-1). Laura Galceran avançava el conjunt de Pedro Martín al quart d'hora de partit i l'osonenca Irene Muñoz posava l'empat al Ruiz Casado al 35'. Galceran, però, va respondre amb el seu segon gol poc abans d'arribar a la mitja part i segellava el triomf en els primers quaranta-cinc minuts.\nD'altra banda, el Bonaire perd posicions en encaixar la primera derrota a casa de la temporada davant un Fontsanta-Fatjó que se situa provisionalment a la mitja taula (1-3). Les verdes només van poder retallar distàncies mitjançant Irene Mora quan l'electrònic ja reflectia el 0-2 però Maria Inés Baldé va sentenciar el partit perquè l'equip de Víctor Torrijos, que no guanyava des de la primera jornada, es retrobés amb la victòria.


L'Hospital Clínic vol fer trasplantaments d'úter de donants vives extret per laparoscpia\nPublicat 18/4/2019 13:24:07 +02:00CET\nCLÍNIC - Archivo\nSeria el primer centre de l'Estat a dur a terme aquesta operació\nL'Hospital Clínic de Barcelona ha demanat autorització per fer trasplantaments d'úter de donants vives, a les quals plantegen extreure l'úter per laparoscpia, un procediment "menys invasiu, menys agressiu i més segur" que la cirurgia oberta tradicional utilitzada per a aquests trasplantaments en altres pasos, ha explicat a Europa Press el cap de Ginecologia del centre, Francesc Carmona.\nL'Hospital ha demanat permís a l'Organització Catalana de Transplantaments (Ocatt), ha publicat 'La Vanguardia', i les fonts de l'organització han precisat que estan estudiant la sollicitud, davant de la qual cosa Carmona ha destacat que fa dos anys que treballen en aquest projecte i ja han rebut mocions de l'Ocatt, per la qual cosa podria donar una resposta en les properes setmanes.\nUna desena de nens del món han nascut per aquest procediment, que es va fer per primera vegada a Sucia i el Clínic vol estrenar-lo a l'Estat com un projecte d'innovació: "Est demostrat que es pot fer, i volem fer-ho per demostrar que és viable canviar la tcnica" per la laparoscpia.\nEn concret, han fixat com a receptores les potencials pacients amb la síndrome de Rokitansky, una malaltia congnita que pateixen les dones que neixen sense úter ni part superior de la vagina; a les quals fins ara es reconstrua la vagina perqu poguessin tenir relacions sexuals, per l'única opció de maternitat que tenen a Espanya és l'adopció.\nLa donant hauria de tenir un mxim de 60 anys, haver estat mare per no per cesria, perqu no pot tenir cirurgies uterines prvies, i no tenir el virus del papilloma hum (VPH), així com tenir molt clar que ha finalitzat la seva etapa gestacional i tenir el mateix grup sanguini que la receptora.\nDESCARTEN CADVERS PER TICA\n"A l'Hospital tenim molta experincia amb donants vius, tant de ronyó com de fetge, i tenim protocols molt ben establerts i estrictes en la selecció", i s'apliquen els mateixos requisits en aquest cas, i ha raonat el metge que seran molt estrictes a descartar interessos pel mig, com diners o pressions personals o familiars.\nHan descartat la possibilitat d'una donant cadver per tica: "En arribar el cadver a l'hospital, en el moment de recuperar l'rgan en condicions, s'estaria en competncia amb el ronyó i el fetge", la qual cosa descarten perqu l'úter és un rgan no vital, al qual se li afegeix que seria molt difícil descartar el VPH en poques hores.\nEn la majoria de trasplantaments d'úter fets en altres pasos les donants han estat les mares de les receptores, i altres vegades la germana, una amiga i en un cas va ser la sogra, i Carmona ha relatat que amb els avanos actuals en la immunosupressió la gran necessitat per a la compatibilitat és tenir el mateix grup sanguini.\nFINS A DOS PARTS\nLa receptora ha de tenir ovaris funcionals i vuls i abans del trasplantament necessiten tenir "embrions viables" --fecundats in vitro--; després del trasplantament, planegen mantenir a la dona amb frmacs inmunosupresors fins a un segon embars, i una vegada complert el desig de ser mare retiraran l'úter per laparoscpia després del segon part.\n"Estem sent molt estrictes a l'hora de demanar el millor possible. Segur que d'aquí uns quants anys, amb més experincia, serem més laxos", i ha augurat que en un futur el trasplantament d'úter a la receptora podr fer-se per laparoscpia, per de moment es far pel procediment habitual.\nEn cas que arribi l'autorització genrica de l'Ocatt per fer aquest tipus de trasplantaments, proposaran una candidata a l'Organització Nacional de Trasplantaments (ONT), que haur de donar el vistiplau, i encara que en un primer cas preveuen que sigui l'Hospital qui pagui l'operació, Carmona ha defensat que hauria de finanar-se pel Servei Catal de la Salut (CatSalut) i oferir-se en el sistema públic.


BENIARRÉS AL DIA: 2013\nEl passat dia 25 de novembre eixia publicat al diari INFORMACIÓN una noticia on es feia referència al nostre poble.\nLa noticia informava de la quantitat de diners que els ajuntaments de les comarques alacantines paguen anualment per els interessos del préstecs bancaris que tenen concertats en les diferents entitats financeres. La xifra és desorbitant i puja a més de 52 milions d’euros a l’any, més de 143.000 € al dia. A banda està l’amortització dels préstecs.\nRelació dels diners que paga\ncada Ajuntament per interessos bancaris.\nPel que fa referència al nostre poble la quantitat és de 11.445 € a l’any en concepte del pagament dels interessos bancaris per al que fa a l’any 2013 i més de 23.000 € en concepte d’amortització de préstecs. Es a dir entre interessos i amortitzacions de préstecs es destinaran al llarg de l’any 2013 vora 36.000 €, 6 milions de les antigues pessetes.\nDesgraciadament aquestes xifres son les previsions inicials fetes quan es va aprovar el pressupost municipal però al llarg de l’any s’han realitzat operacions financeres amb entitats bancàries per valor de 90.000 € que incrementaran notablement aquestes xifres quan es liquide el pressupost de l’any 2013 i els propers pressupostos de l’Ajuntament de Beniarrés.\nCal recordar que l’últim pressupost municipal realitzat per el Socialistes de Beniarrés quan estaven al govern municipal l’any 2003, abans de la moció de censura que va portar al Partido Popular a l’alcaldia de Beniarrés el dia 18 de Febrer de l’any 2004, amb els vots dels representants d’Alternativa per Beniarrés i la Llista de Perputxent ( curiosament un tripartit que tant poc li agrada al PP), el capítol III de la partida de despeses, que és el d’interessos de préstecs era de zero euros, es a dir, ni un sols euro es destinava a pagar interessos, cosa que contrasta amb els 11.445 € que es pagaran durant l’any 2013 ) i que finalment seran més).\nEl poble de Beniarrés, en la figura del seu Ajuntament que ens repressenta a tots i totes, està pagant pràcticament al mes 1.000 € en interessos bancaris, diners que no es poden destinar a altres menesters com l’ajuda a la compra de llibres escolars, crear plans de treball per a la gent més desafavorida, realitzar activitats culturals o esportives i tantes altres coses.\nI lo lamentable no és el pagament d’interessos si aquestes diners s’hagueren destinat per a fer inversions com comprar l’edifici de les Monges per a fer un Centre de Dia, o comprar terrenys per ampliar el polígon, o la construcció de vivendes de protecció oficial o tantes altres coses més profitoses. Els préstecs s’han demanat per a fer front a la falta de liquidés de l’Ajuntament, es a dir, que no hi havien diners per a fer front a les factures que l’Ajuntament té que fer front i tots i totes ho haurem de pagar encara que els qui se’ls han gastat no estiguen a l’Ajuntament en anys vinents.


Per què avui no es juga el Sevilla-Barça?, per Bernat Soler - Catalunya Ràdio\nEls himnes del futbol català\nPer què avui no es juga el Sevilla-Barça?\nAquest cap de setmana torna la Lliga de Primera Divisió després de l'aturada de seleccions, però el Barça encara tindrà uns dies més de descans per culpa del calendari de partits internacionals\nNarrador de "LaTdT"\n11/09/2021 - 09.00 Actualitzat 18/10/2021 - 12.44\nEl Sevilla-Barça que s'havia de jugar aquest dissabte a les 21 h no es disputarà. El motiu és que LaLiga, l'organitzadora de la competició, ha decidit ajornar aquest partit per petició del club andalús. Ha passat el mateix amb el Vila-real - Alabès, en aquest cas a instàncies del club groguet.\nI per què s'ha demanat i concedit l'ajornament del partit? L'origen l'hem d'anar a buscar en els partits de classificació per al Mundial que es juguen a Sud-amèrica. En aquest continent, el sistema per classificar-se per a la cita mundialista consisteix en una lliga on les deu seleccions juguen totes contra totes a dues voltes. En total són 18 jornades, que normalment triguen dos anys en acabar de disputar-se.\nAquesta fase de classificació, però, s'ha vist afectada per la pandèmia mundial provocada pel Coronavirus. Els partits que s'havien de disputar al mes de març passat es van haver d'ajornar perquè els futbolistes que jugaven a clubs europeus no podien viatjar a Sud-amèrica per les restriccions derivades de la pandèmia.\nEls jugadors argentins celebren la victòria contra Bolívia (AFA)\nAixò ha obligat a comprimir les jornades. En l'última aturada per partits internacionals, en comptes de jugar dos partits, com abans, aquesta vegada les seleccions n'han hagut de jugar tres. I aquí és on ha sorgit el problema.\nEl Sevilla tenia tres jugadors convocats amb la selecció argentina: Montiel, Acuña i el "Papu" Gómez. El seu últim partit d'aquesta aturada es va jugar la matinada de dijous a divendres contra Bolívia. Un cop acabat el partit, els futbolistes argentins del Sevilla van agafar un avió i van arribar a la capital andalusa divendres a la tarda, on havien de jugar contra el Barça dissabte a la nit. El club andalús entenia que no hi havia prou marge perquè els futbolistes estiguessin recuperats i això els provocava un perjudici esportiu. I per aquest motiu va demanar ajornar el partit.\nEl Barça també té un jugador sud-americà afectat per aquesta variació del calendari, l'uruguaià Ronald Araújo, però el club blaugrana no va sol·licitar l'ajornament del partit.\nA hores d'ara encara no se sap quin dia es podrà jugar aquest Sevilla-Barça corresponent a la quart jornada de Lliga.\nRDT guanya el Trofeu Kubala 2021\nPer què s'ajorna el Sevilla-Barça?\nPer què cada cop més adolescents deixen de menjar carn?\nWad-Ras, la presó més antiga de Catalunya\nPere-Joan Àlvarez, Albert Requena, Montse Jené\nHBO Max aterra a Catalunya sense el català entre les opcions d'àudio\nRecordant... l'Àngel Casas Show\nTornar a Catalunya després de 10 anys a La Palma: la història de la Vanessa\nElles lideren la llista dels llibres més venuts\nAixí has de demanar cita online al CAP a partir d'ara\nVolcà de La Palma: un nou col·lapse parcial del con obre una gran font de lava\nEN DIRECTE | S'enfonsa sobre ell mateix el con del volcà de La Palma, encara molt actiu\nIñaki Williams regala la seva samarreta a un aficionat de l'Espanyol\nRedacció Esport3 27/10/2021\nMoment tens entre Ricky Rubio i Facu Campazzo\nHenry: "Messi està aïllat"\nEufòrica rebuda a Mirotic al vestidor del Barça\nAmics de les arts, Suu, Lildami i Joan Dausà\nEl con intern del volcà Cumbre Vieja s'enfonsa sobre si mateix\nÀngel Casas tal com raja\nInfoK - 26/10/2021\nTelenotícies vespre - 26/10/2021\nLa subhasta d'una medalla olímpica salva la vida d'un nen de vuit mesos a Barcelona\nAncelotti se solidaritza amb Koeman\nDembélé, o caixa o faixa\nKoeman: "El dia que no gaudeixi, marxaré i jugaré a golf"\nMildred Lisette Norman, la iaia caminadora\nAlbert Pla: "Els catalans som un desastre absolut"\nLa detenció dels policies de Llinars, un capítol més del tràfic de marihuana a Catalunya\nEl matí de Catalunya Ràdio, de 10 a 11 h - 26/10/2021\nTot costa, de 20 a 21 h - 26/10/2021


FC ENERGIA, NOU PROVEÏDOR OFICIAL DE LA FEDERACIÓ CATALANA DE TENNIS – Federació Catalana de Tennis\nFC ENERGIA, NOU PROVEÏDOR OFICIAL DE LA FEDERACIÓ CATALANA DE TENNIS\nPosted: 6 de maig de 2019\nEl passat dimarts 30 d’abril, la Federació Catalana de Tennis i FC Energia, van oficialitzar el contracte de col·laboració entre ambdues parts, que converteix a FC Energia en nou Proveïdor Oficial de la Federació Catalana de Tennis. L’acord va ser rubricat pel President de la FCT, Jordi Tamayo i per Steve Archibald en President de FC Energia.\nAmb aquest acord, FC Energia s’incorpora al Pool d’empreses col·laboradores de l’Àrea de Serveis a Clubs de la FCT, realitzant als clubs afiliats a la Federació Catalana de Tennis, estudis personalitzats valorant les seves tarifes de subministraments de llum i gas, fent-los arribar propostes personalitzades que ajudin als socis de la Federació a estalviar en les seves factures d’energia.\nSobre FC ENERGÍA\nFC Energía, amb seu a Barcelona, es dedica a oferir tarifes de llum i gas per a negocis i llars, a més d’un servei personalitzat en la contractació de l’energia.\n100% Energia Renovable\nLa companyia subministra llum 100 % renovable – generada en les més de 20.000 plantes solars que tenim en la nostra xarxa d’associats arreu del país – així com gas i altres tarifes combinades de tots dos.\nEstalvi en la factura\nA FC Energia volem ajudar-lo a estalviar. Farem un estudi personalitzat de la seva factura de llum i gas sense compromís, per a buscar la millor tarifa per al seu negoci o llar.\nA més ofereix:\nUn portal digital per a cada negoci per a controlar el seu consum i factures\nOptimització de potències per assegurar que pagui tan sols el que necessiti\nFC Energía patrocina i subministra energia per alguns dels clubs de futbol més importants de l’Estat, com; Energia Blanc-i-Blava, patrocinador i proveïdor energètic del RCD Espanyol de Barcelona; Energia Blanc-i-Vermella, patrocinador i proveïdor energètic oficial del Girona CF, i Energía Sevillista, patrocinador energètic del Sevilla FC, entre d’altres.\nLa intenció de FC Energia recau en proporcionar les millors tarifes als seus clients i, al mateix temps, crear comunitats energètiques per treballar junts en la protecció del medi ambient per a les futures generacions. I és que FC Energia considera que “amb la nostra energia tots hi guanyem”.


Anna Gas i Margarida Castells, guardonades amb els XXXVII Premis Cavall Verd\n15 maig 2021 19:32\nL'Associació d'Escriptors en Llengua Catalana (AELC) ha donat a conèixer aquest divendres el nom de les guanyadores dels premis Cavall Verd que cada any atorguen a la millor obra poètica original de l'any anterior i a la millor traducció de poesia.\nEn aquest cas el millor poemari de 2019 i que ha estat reconegut amb el guardó Josep Maria Lompart és Llengua d’àntrax, d'Anna Gas Serra, Edicions del Buc. Per la seva banda, Margalida Castells ha estat guardonada amb el Premi Rafel Jaume a la millor traducció poètica de l'any, per la seva tasca vessant al català els poemes de l'antologia Jo sóc vosaltres. Sis poetes de Síria, publicada per Godall, Sodepau i Pol·len, un llibre preparat per Mohamad Bitari i que inclou poemes de Raed Wahesh, Rasha Omran, Talal Bu Khadar, Abdul·lah Al-Hariri, Nisrín Akram Khouri, Wael Saadeddín i Mohamad Bitari.\nEl jurat del premi de poesia Premi Josep Maria Llompart considera que el llibre Llengua d'Àntrax de la jove poeta (Barcelona el 1996, escriu poesia i narrativa) «parteix d’una proposta formal arriscada, innovadora, que deriva en una visió estètica que porta més enllà el llenguatge i dona un nou tractament del cos, la corporalitat i el pensament d’una manera trencadora».\nLa poeta ha agraït el premi a través d'un vídeo: «La notícia m’arriba en temps estranys, però no per això deixo de sentir-me feliç de rebre aquest premi. Ha estat molt sorprenent i fa impressió formar part d’un premi amb aquesta història. Estic molt contenta i això m’empeny a seguir trobant camins. Vull donar les gràcies a l'AELC, als Premis Cavall Verd i especialment als membres d'un jurat que han volgut confiar en una veu tan jove».\nPer la seva banda, el jurat del premi de Traducció Poètica explica que Sis poetes de Síria «conté veus molt pròximes des d’una situació d’emergència i veus desconegudes a la tradició catalana». També ha tingut en compte que formalment, «els poemes tenen ritme, qualitat, compromís i alhora elegància i precisió». Margarida Castells (Torelló, 1962) és filòloga i traductora literària i entre 1984 i 2004 va estudiar i treballar en diversos territoris del món àrab, sobretot a Síria i entre moltes traduccions destaca també per ser l’autora del Diccionari Àrab-Català (Enciclopèdia Catalana, 2007).\nLa traductora ha agraït el premi amb aquestes paraules: «Viatges a cavall de les paraules, d'una llengua a l’altra. Tradueixes. A les lletres esmaltades per les veus de set poetes, hi veus la Síria que ja no vols veure, la devastació de la terra setanta vegades devastada, la mar de les escales de Llevant tenyida dels colors dels jerseis que teixiren les àvies. Una veu verseja: Tinc fam / Torna’m la poma, / i et tornaré el paradís… I, de sobte, als confins del teu confinament, esclaten gessamins vermells, comprens i dius: Jo sóc vosaltres».\nEl jurat dels Premis Cavall Verd d'enguany ha estat format per Miquel Cardell, Pol Guasch, Maria Antònia Massanet, Begonya Pozo i el mateix vicepresident de l'AELC a les Balears, Pau Vadell. Els premis Cavall Verd són molt importants perquè són dels pocs premis de crítica literària que hi ha per a poesia i per a traducció poètica i tenen la característica que és un jurat de col·legues de l’entitat que escullen les obres dels propis companys.


Vespres Literaris: presentació llibre miguel pajares\n12 de gen. 2019\npresentació llibre miguel pajares\nEl proper dimecres, 23 de gener de 2019, Vespres Literaris, organitza la presentació del llibre de Miguel Pajares, Crímenes de hambre.\nL'acte, presentat per la nostra companya Eva Torralba, comptarà amb la presència de l'autor i tindrà lloc a l'espai Enric Granados, de la Biblioteca Central de Cerdanyola del Vallès (Plaça d'Enric Granados, 1), a les 19.00 hores.\nEn aquesta, la seva quarta novel·la, l'autor denuncia la desigualtat profunda que, en un extrem, té als qui moren per fam i , en l'altre, a les elits que concentren la riquesa a les seves mans.\nMiguel Pajares és doctor en Antropologia Social per la Universitat de Barcelona i membre investigador del Grup de Recerca sobre Exclusió i Control Social, adscrit al Departament d'Antropologia Social de la Facultat de Geografia i Història de la Universitat de Barcelona. En aquest mateix Departament, participa en l'elaboració d'estudis europeus en l'European Social Research Unit. Actualment és president de la Comissió Catalana d'Ajuda al Refugiat.\nHa estat impulsor d'altres associacions. Va ser un dels responsables de SOS Racisme entre 1991 i 1996. Va dirigir l'estructura sindical dels CITE, Centres d'Informació per a treballadors estrangers, entre 1996 i 2000. Va ser assessor extern del Comitè Econòmic i Social Europeu entre 2000 i 2012.\nÉs autor de diversos llibres d'assaig, així com de nombrosos articles publicats en revistes especialitzades i en mitjans de comunicació. Els seus llibres d'assaig s'han centrat en temes com la immigració, l'asil, els drets humans o la lluita contra el racisme. Cal destacar: La immigració a Espanya, (1998), Icària, Barcelona; Immigració i ciutadania a Europa, (2000), Institut de Migracions i Serveis Socials, Madrid; "Discriminació racial i polítiques antidiscriminatòries", a La discriminació racial, (2003), Icària, Barcelona; La integració ciutadana, una perspectiva per a la immigració, (2005), Icària, Barcelona; Immigrants de l'Est, (2007), Icària, Barcelona; Immigració i sindicats a Europa, (2012), Icària, Barcelona. A més, entre 2007 i 2010, va ser autor de l'Informe Anual Immigració i Mercat de Treball, publicat per l'Observatori Permanent de la Immigració. En qualitat d'expert extern del Comitè Econòmic i Social Europeu, va participar en l'elaboració de diversos dictàmens sobre immigració i l'asil.\nCom a escriptor, va publicar la seva primera novel·la, Captives, l'any 2013, la qual va ser finalista al Premi Nadal en el seu 68a edició i al premi a la millor primera novel·la de gènere negre a la Setmana Negra de Gijón de 2014. El tema que a ella va abordar va ser la tracta de dones. Amb la seva segona novel·la, La llum de l'esclat, va continuar conreant el gènere negre de denúncia social, endinsant aquest cop al racisme més extrem. La tercera novel·la, Aigües de venjança, publicada el 2016, aborda els crims que pateixen immigrants i refugiats a la frontera sud.\nEtiquetas: Llibres, presentacions\n7 de setembre 2019\nsegon cicle cafè amb lletres 2019\n► d’agost 2019 (21)\nsiri hustvedt, la mirada insomne\ncrímenes de hambre, presentación\nharriet burden se presenta\nrabos de lagartija, final\nrabos de lagartija, 16\nrabos de lagartija, 15\nimatges inauguració carlos utrera\nrabos de lagartija, 14\ntransparencias, de carlos utrera\nrabos de lagartija, 13\nrabos de lagartija, 12\nrabos de lagartija, 11\nrabos de lagartija, 10\nrabos de lagartija, 9\nrabos de lagartija, 8\nrabos de lagartija, 7\nrabos de lagartija, 6\nrabos de lagartija, 5\nrabos de lagartija, 4\nrabos de lagartija, 3\nrabos de lagartija, 2\nrabos de lagartija, 1\ncultura popolar (8)\nDe Vespres (689)\nEl autor del mes (61)\nfestes populars (34)\nl'autora del mes (46)\nLa Maga (2)\nLectura del mes (922)\nrutes culturals (95)\n10 anys (2) Actividades (71) activitats (26) aniversaris (1) art (81) Arte (19) assaig (2) audicions musicals (8) autors del mes (1) Biblioteca (4) Cajón de sastre (32) Calendarios (20) calendaris (10) Centre Cívic (2) Cerdanyola (16) Ciencia (9) Ciència (1) Ciencia Ficción (5) Cine (15) Cinema (28) Cocinas (3) Colombia (7) Coloquios (34) coloquis (2) còmic (2) conferències (8) cuines (2) cultura popolar (8) cultura popular (2) Dansa (3) De Vespres (689) Debates (85) debats (17) Diari Carmeta (8) documentals (2) Ecología (5) El autor del mes (61) Encuentros (112) escultura (4) Estrenes (15) Estrenos (37) Exposiciones (32) exposicions (71) ferias (1) festes populars (34) festivals (41) fires (19) Fotografía (14) Guerra Civil (38) Historia (64) Història (12) inauguracions (5) Internet (33) l'autor del mes (121) l'autora del mes (46) La Maga (2) Lectura del mes (922) Lecturas (85) Lectures (220) libros (20) Literatura (137) Llibres (109) Memòria (36) Música (157) Ópera (2) periodisme (2) pintura (11) poesia (87) poesía (76) premis literaris (4) Prensa (5) presentacions (55) Relatos (2) relats (2) rutes culturals (95) Rutes literàries (29) rutes poètiques (21) Sant Jordi (1) Solidaridad (21) solidaritat (13) taller de música (5) tallers (16) Teatre (77) Teatro (95) temporades (3) Trobades (67) Viajes (29) Viatges (43)\nI per acabar el mes, res millor que una ballada de Lindy Hop. Des de les 19 hores del diumenge 28 de juliol de 2019, a la Plaça de ...\nclarissa, mi lectura dos\nLeo, en el ejemplar que me han proporcionado las compañeras de Vespres Literaris, las primeras líneas del libro de Zweig (referenci...\ncasa Stefan Zweig en Petrópolis, Brasil En las colinas de Petrópolis, Brasil, se encuentra la casa donde el escritor Stefan Zweig ...\nPROGRAMA 15 al 19 juliol 2019\nclarissa, mi lectura, tres\nEs conocida la precisión psicológica en los retratos de los personajes de Stefan Zweig, especialmente si estos son femeninos; amigo ...\nCon esta novela Toni Morrison ganó el Premio Pulitzer de Ficción en 1988 y fue finalista del Premio Nacional del Libro de 1987. ...\nVespres Literaris vuelve a Stefan Zweig. En enero de 2017 el grupo leyó y debatió sobre “Los ojos del hermano eterno”, una novela ...\nXXXVI Mostra Internacional de Dansa Popular\ndel 2 al 7 de juliol de 2019\nUno de los objetos de la casa es la carta que Gabriela Mistral (poeta chilena, destacada como cónsul en Petrópolis el mismo año de la ...


larsa pippen es dedica a la sessió de repòs del cos: & apos; s’ha de moure més fort & apos; -->\nLarsa Pippen no porta dies de descans ... ni tan sols dissabte!\nLa mama calenta sap que el secret per semblar fantàstic és una bona feina de moda antiga. Larsa va compartir un vídeo inspirador de la seva obtenció de llums de peses amb el seu entrenador personal i va mostrar els seus resultats sorprenents amb un vestit negre de cames completes que s’adaptava perfectament a tots els llocs adequats. La roba fluixa pot suposar un perill al gimnàs, per la qual cosa té sentit que ha optat pel vestit ideal ... a més que semblava maleït!\n'Obtén-te més intel·ligent, necessita avançar-te més difícil a @mackfit', va escriure Larsa al títol de la seva publicació.\nSegueix desplaçant-se per veure la seva fantàstica vidre.\nFeu-ho pel gram\nEls milions de seguidors de Larsa van quedar impressionats amb el seu entrenament i el vídeo va donar llum a com manté la seva visió al darrere.\n'Això explica', va dir un fan il·lustrat mentre que un altre escrivia: 'Una forma agradable en un moviment desafiant. '\nUn treball dur li paga la pena ”, va assenyalar un fan i Larsa ho sap millor que ningú. Ha seguit de forma molt bona la seva resolució de forma física de Cap d'Any. L’influenter en forma ha compartit recentment un vídeo d’ella fent squats complets mentre portava un sostenidor esportiu i unes polaines en un garatge d’aparcament. Ella va llegir la publicació amb '#noexcuses'. Quan vius en un banyador, has de portar-lo allà on puguis.\nEls seus seguidors volen una cita\nDes que Larsa va anunciar que 'estava buscant la' amb una trampa de set impressionant a principis d'aquesta setmana, els seus seguidors han estat assetjant l'estrella durant una cita.\n'Tornem al mercat ja' , va dir un fan.\n'Quan vas a deixar-me treure't', va comentar un seguidor persistent.\nA mesura que s’acosta a establir el seu divorci amb la llegenda de l’NBA, Scottie Pippen, cada cop són més els fanàtics que estan disparant el seu tret ara que està disposada a submergir-se el dit extremadament atractiu a la piscina de cites.\nGrammys Cap de setmana Lewks\nPippen divideix el temps entre Miami i Los Angeles, però va volar a Tinseltown el cap de setmana de Grammys. La bomba ha estat mostrant diversos cops impressionants quan va arribar a la ciutat abans del programa de premis de diumenge a la nit.\nLa temporada dels premis està en plena evolució a Los Angeles i és un moment excel·lent per als dissenyadors aconseguir que tots els influencers més calents mostrin la seva roba i productes. Una cosa que pots dir de Larsa és que sempre dóna crèdit allà on es deu el crèdit cridant d’on surten els seus bonics vestits.\n'Vestit de cap de setmana de Grammy: @ohpolly', Pippen va interpretar la seva imatge de vestit sense espatlles.\nNotícies D'última Hora 50 Cent Escombraries Montana francesa sobre els seus nous Bugatti, diu que és una 'brossa'\nLa Llei Marc Jacobs demana Courtney Love i Frances Bean Cobain a Nirvana Legal Battle\nEstrelles Com va aconseguir que Brad Pitt triomfés després de la seva divisió a partir d’Angelina Jolie\nEstrelles L’hivern Ariel va inundar de lloança després de compartir l’exposició de fotografies\nExclusiu Eva Star Marcille, 'RHOA', cau 780.000 dòlars a Georgia Home, malgrat els problemes de diner de Marlo Hampton\nTravis Scott, Zedd i altres, lamenten la mort de suc de WRLD després de l’atac a l’aeroport


Elecció de membres d’òrgans interns d’IniciativaVerds de Palma - IniciativaVerds\nArrel de la web > Informa’t! > Notícies > Elecció de membres d’òrgans interns d’IniciativaVerds de Palma\nElecció de membres d’òrgans interns d’IniciativaVerds de Palma\nIniciativaVerds-Palma funciona de forma assembleària. Així doncs, ens organitzam en assemblea, comissions de treball i un/a coordinador/a.\nJa han passat més de dos anys dençà s’elegí la coordinació d’IniciativaVerds de Palma. Per tant, ha arribat l’hora d’obrir un nou procés d’elecció de les persones que formaran part de les comissions de treball de Palma i la coordinació.\nAixí doncs, convidam a tothom a presentar-se com a candidates/ts a formar part de les comissions de treball i/o a la coordinació de Palma.\nÉs important que IniciativaVerds compti amb una organització forta i dinàmica a Palma, el municpi més densament poblat de l’illa, i amb col·lectius i persones afins al projecte que nosaltres representam i volem constuir. Així doncs, és prioritària la feina a Ciutat, per seguir treballant de forma decidida per un canvi radical de model econòmic, polític i social.\nQuins òrgans interns de Palma elegim ara?\nCoordinació: òrgan unipersonal\n— > Organització i mobilització social\n— > Comunicació\nQui pot ser candidat/a? Com es presenten les candidatures?\nPoden ser candidats/es totes les persones afiliades o simpatitzants d’IniciativaVerds o d’Equo de Palma. Es presentaran candidatures individuals. Cada candidatura es pot presentar a un o més òrgans.\nTerminis de presentació de candidatures: s’han de presentar les candidatures abans del 6 de febrer enviant un e-mail a palma@iniciativaverds.org o en paper al local c/ General Riera, 3, 1A.\nCada candidatura ha d’indicar:\nNom i llinatges del/la candidat/a.\nÒrgan/s intern/s on es presenta (coordinació, comissió d’organització i mobilització social i/o comunicació).\nUna breu explicació sobre la motivació de la candidatura.\nPoden votar totes les persones afiliades o simpatitzants d’IniciativaVerds o d’Equo de Palma. Per a poder votar caldrà que la persona estigui donada d’alta a la base de dades d’InciativaVerds ja sigui com a afiliada o com a simpatitzants (més informació a palma@iniciativaverds.org).\nCom i quan votarem?\nLa votació es realitzarà a l’assemblea de Palma del proper dimecres 6 de febrer a les 19’30h. al local d’IniciativaVerds. Les persones que no puguin assistir a la votació presencialment, poden delegar el seu vot en una companya o company mitjançant acreditació signada. Sols es podran dur dos vots delegats per persona. Es farà una butlleta de votació per cada un dels òrgans amb totes les candidatures presentades (per ordre alfabètic).\nElecció membres de comissions de treball: cada elector podrà elegir tants membres com consideri adequats per cada una de les comissions, procurant fer una elecció paritària (homes-dones). L’escrutini es realitzarà mitjançant el recompte de vots de cada candidata/candidat, i es seleccionaran les i els més votats.\nElecció del coordinador/a: cada participant elegirà una candidata o candidat. En cas que ningú no superi el 50% de vots, es farà una segona votació entre les dues persones amb més vots.


Experiències de les dinamitzadores | Un dos Coop!\nEls dies 14 i 15 de febrer vam encetar una nova edició del programa Un, dos, coop! que té com a objectiu difondre els valors cooperatius a les escoles.\nEn aquest cas l’escola Castell de Dosrius va estrenar l’edició acollint-nos amb molta il·lusió i entusiasme. De seguida ens van explicar el motiu: el nostre programa Un, dos, coop! encaixava perfectament amb el projecte transversal que aquest curs s’havien plantejat a l’escola, titulat Conviure per viure.\nI realment els infants que van gaudir del taller em van demostrar que el projecte es respirava a les aules: coneixien molts conceptes relacionats amb la convivència i la cooperació i treballaven per projectes posant en pràctica el treball en equip.\nTot i així, de seguida ens vam adonar que els conceptes teòrics són relativament senzills però posar-los en pràctica, implica certes dificultats.\nCompartir, prendre decisions, respectar l’altre, treballar en equip o cooperar són paraules desitjades que necessiten de molta feina conjunta. Això sí, va quedar clar que els infants estan molt més sensibilitzats del que ens pensem.\nJo sempre començo el taller dient que tots n’aprendrem, i això és el que vaig sentir, que compartir coneixements i experiències ens fa créixer a grans i a petits.\nDesprés d’un matí a la feina diària amb correus, trucades, documents i reunió, vaig sortir de l’oficina direcció a Dosrius (Mataró) per anar a l’escola Castell de Dosrius. Allà m’esperava una classe de 4rt amb nens i nenes d’entre 9 i 10 anys. Quan arribo a la classe encara no han tornat del menjador, espero pocs minuts i comencen a arribar. Els veig entrar, xerrant, jugant, molestant-se… i em venen al cap molts bons records d’aquesta etapa.\nComencem el taller i escric a la pissarra COOPERATIVISME i vaig sentint que ho intenten pronunciar: corporatisme, cooperanisme, coopetinisme…. no ho sabien pronunciar però coneixien perfectament el significat. De seguida vam omplir la pissarra amb paraules que ells anaven dient per explicar què volia dir cooperativisme: treball en equip, respecte, col·laborar, objectiu, compartir…\nComenço a explicar el conte sobre 3 nens que cooperen per construir un món millor, i gaudeixo amb ells i amb la seva curiositat, són una classe molt participativa i quan vàrem parlar de la presa de decisions van plantejar coses molt interessants: si un no està d’acord i la resta si, perquè ha de guanyar el que vulguin els demés? És just pels que no estan d’acord? Per què cadascun no tria fer el que vulgui?, moltes de les respostes acabaven donant-les ells mateixos.\nDesprés vam fer la dinàmica de dibuixar algunes de les paraules de les que havíem estat parlant i va ser molt sorprenent veure amb quina creativitat representaven la solidaritat, la valentia, el treball en equip, la responsabilitat i la presa de decisions.\nVaig marxar de l’escola amb una gratificant sensació d’haver posat el meu granet de sorra perquè aquests nens i nenes pensin sobre “la manera” de fer les coses, però a més molt emocionada per tots els records tan bonics que havia tornat a rescatar de la memòria i també per què mai m’hauria imaginat tornar a l’escola fent una tasca com aquesta. Vaig reflexionar sobre la feina dels mestres a les aules dia a dia i em vaig reafirmar en el que ja pensava, que no és gens fàcil, però és clar, totes les coses importants són difícils.\nAra espero poder tornar aviat a viure l’experiència ja que segurament no serà igual però estic convençuda de que no me la vull perdre.


Llibres per celebrar el carnaval i altres festes de disfresses\nadmin febrer 22, 2022 No hi ha comentaris\nPrepareu les màscares i les disfresses perquè ja arriba el carnaval! Us proposem llibres de carnaval: en aquests llibres trobareu molta gresca, molts personatges disfressats i històries que semblen fetes a mida per acompanyar aquesta celebració.\nCorneli i Garcia, de Ricardo Alcántara i Sophia Touliatou\nAquest llibre és una de les novetats del 2022 del catàleg de Combel i proposa tres històries tendres, d’amistat i germanor entre un elefant i un ratolí que sempre van junts a tot arreu. Entre d’altres aventures, decideixen apuntar-se a un concurs de disfresses. El vestit més original s’endurà el premi! Hi ha animals disfressats de jugadors de futbol, de sirena, de ballarina…, però… de què s’han disfressat en Corneli i en Garcia?\nSaltem cap a una altra festa! En Ferran espera els convidats i frisa per saber de què s’han disfressat. Els lectors i les lectores ho descobrireu si alceu les solapes del llibre de Marta Comín, mentre llegiu el text rimat que ens presenta els personatges. Hi ha animals, éssers fantàstics i robots… Amb quina disfressa us quedeu?\nQuina cara!, de Meritxell Martí i Xavier Salomó\nSovint ens costa decidir la nostra disfressa preferida, oi? Aquest llibre del tàndem format per Meritxell Martí i Xavier Salomó simula un fotoreclam (photocall , en anglès) i convida a interactuar-hi i a jugar amb els personatges. Podeu ser un angelet i un dimoni, un astronauta i un extraterrestre només passant les pàgines i posant la cara al forat. Una experiència senzilla i divertida!\nUn carnaval alegre, un seguici animal. Aquest àlbum il·lustrat s’inspira en la suite d’El carnaval dels animals, de Camille Saint-Saëns, amb un text rimat ple de musicalitat (adaptació d’Anna Casassas). El lleó fa d’amfitrió i presenta les tortugues, els cangurs, els ocellets… Podeu escoltar alguns dels fragments de l’obra musical a través del codi QR.\nAnterior Combel 2022: llibres per a una infància feliç\nSegüent Pere Ginard exposa a la mostra d’Il·lustradors de la Fira del Llibre Infantil de Bolonya 2022


SI Badalona: Sortida a l’Imax port vell\nSortida a l’Imax port vell\nEl día 25 a les 8:30 vam quedar a la porta de l'institut amb alumnes de tercer A, tercer B i algun de quart per anar a l’Ímax Port Vell, per veure la pel•lícula anomenada el cos humà i veure el funcionament del nostre cos i el seu interior. La pel•lícula va durar 30 minuts aproximadament.\nEn sortir de l'Ímax vam visitar una mica Barcelona i vam veure alguns monuments històrics com algunes esglésies catòliques. En acabar de fer turisme vam anar al parc de la Ciutadella per poder dinar i jugar una estona, després vam tornar a l'institut a les 5:00.\nPD:la pel•lícula era molt curta.\nPublicado por CristinaF en 22:11:00\nEtiquetas: naturals, quart, socials, sortida, tercer


L'FC Barcelona serà el primer rival del MoraBanc a la pretemporada - Altaveu el diari digital d'Andorra\nL'FC Barcelona, primer rival del MoraBanc a la pretemporada\nEl partit es jugarà el pròxim dia 26 a Encamp i el 30 l'adversari serà el Baxi Manresa a Escaldes-Engordany\n17/08/2020 (19:35 CET)\nIbon Navarro dona instruccions durant un dels darrers entrenaments. MORABANC ANDORRA\nEl MoraBanc Andorra ja ha tancat els amistosos que jugarà aquesta pretemporada. Els homes d’Ibon Navarro jugaran el dia 26 d’agost (19h) contra el Barça al Complex Esportiu d’Encamp. Aquest partit posarà el punt final a una estada de preparació de tres dies (24-26) al Pas de la Casa.\nEl següent partit també es jugarà a casa el dia 30 d’agost a les 19h al Prat Gran d’Escaldes- Engordany contra el Baxi Manresa. Els dies 4 i 6 de setembre, els tricolors jugaran dos partits de Lliga Catalana al Palau Blaugrana. El MoraBanc Andorra disputarà les semifinals contra el Joventut de Badalona.\nEn cas de victòria es jugaria la final dos dies després i si es perd està garantit un altre partit perquè la competició tindrà matx pel tercer i quart lloc en aquesta edició. La pretemporada es tancarà amb un amistós contra el Saragossa el dia 11 de setembre. Aquest partit encara no té lloc ni hora.